ร้านอาหาร สวนผัก โอ้กะจู๋ ร้านนี้เป็นร้านที่หลายๆคนรู้จักค่ะ เพราะร้านนี้กำลังดังและมาแรงสุดๆ
ร้านนี้มีคอนเซปเก๋ๆว่า "ปลูกผักเพราะรักแม่" สำหรับที่ตั้งของร้านนี้ ร้านนี้จะตั้งอยู่ไกลนิดหน่อย
จะออกมานอกเมืองเลยค่ะ การเดินทางคือ สำหรับคนอยู่ในเมืองให้ขับมาจนถึงตรงแยกรวมโชค
ไปทางแม่โจ้ค่ะ จะเจอกับแยกหนองจ๊อม เป็นแยกใหญ่เหมือนกัน ให้เลี้ยวขวาค่ะ แล้วตรงมา
ตามทางเลยค่ะ สักประมาณ 700 เมตร จะเจอกับร้านที่มีจุดสังเกตุเป็นเครื่องบินตั้งอยู่ด้านหน้า
ของร้านเลยค่ะ เป็นจุดสังเกตุได้ดีเลยละคะ ตัวร้านมีที่จอดรถค่ะ สามารถจอดได้หลายคันเลย
เพราะตัวร้านค่อนข้างใหญ่และมีเนื้อที่พอสมควรค่ะ

เมื่อจอดรถเสร็จก็เดินมาที่่ตัวร้านค่ะ สิ่งที่หน้าตกใจคือ คิวเยอะมากกกกกกกกกกกกกกกกกกก
เรียกได้ว่าเยอะมากๆเกือบ 20 คิวได้ แต่เพราะมาไกลและตั้งใจจะมาทานที่ร้านนี้เราเลยต้อง
รอค่ะ ก่อนอื่นก็เดินสำรวจบรรยากาศของร้านค่ะ ตัวร้านมีที่นั่งหลายส่วนค่ะ ที่นั่งค่อนข้างเยอะ
นั่งสบายๆ ทั้งส่วนที่เป็นแบบโอเพ้นท์แอร์และแบบเอ้าท์ดอร์ แนะนำให้โทรมาก่อนและแจ้ง
ความประสงค์ค่ะว่าอยากนั่งตรงไหน สำหรับคนที่ไม่อยากรอนานๆ หรือถ้าต้องรอ ทางร้านก็
มีที่นั่งไว้รับรองลูกค้าด้วยค่ะ สามารถดูเมนูและสั่งอาหารล่วงหน้าได้เลยค่ะ จะเร็วขึ้นเยอะ

มาดูที่เมนูกันค่ะ ร้านนี้จะเน้นที่อาหารหลากหลายเหมือนกันค่ะแต่ส่วนปประกอบสำคัญเลย
คือจะเป็น ผักสลัดออแกนิค ที่จะเสริฟเป็นข้างเคียงอาหารเกือบๆทุกจาน และอาหารทุกๆ
จาน มีขนาดใหญ่มากกกกก และ ให้เยอะมากเลยค่ะ ถ้าไปกันสองคน อาจจะต้องลองสั่งมา
ดูก่อนค่ะแล้วค่อยสั่งเพิ่ม เพราะให้มาปริมาณเยอะจริงๆค่ะ มาดูที่เมนูกันดีกว่าค่ะ เริ่มที่เมนู
จำพวกสลัดค่ะ แน่นอนค่ะ ผักสลัดออแกนิคสดๆ กรอบๆ นำมาทำเป็นอาหารจานสลัดที่
หลากหลายให้เลือกเลยค่ะ เช่น สลัดปูนิ่ม สลัดไก่อบ ซีซาร์สลัด สลัดแซลม่อนย่าง
สลัดกุ้งเทมปุระ สลัดผลไม้ สลัดธัญพืช สลัดญี่ปุ่น หรือจะเป็นสลัดที่เราเลือกเองก็ได้ค่ะ
เลือกจากผัก ท๊อปปิ้ง น้ำสลัด หรือจะเป็นท๊อปปิ้งพิเศษอีกหลากหลาย ราคาจะเพิ่มไปตาม
จำนวนของที่เราเลือกใส่ในจานสลัดค่ะ เรียกได้ว่าจะต้องถูกใจคนทานเป็นอย่างแน่นอน

เมนูสเต๊กค่ะ แน่นอน จานใหญ่เหมือนกัน แถมด้วยผักสลัดกองโต สเต๊กก็มีหลายอย่างค่ะ
ยกตัวอย่างเช่น ฟิชแอนด์ชิพ พอร์คช้อบ สเต๊กแฮม สเต๊กแกะ ไส้กรอกย่างรวม สเต๊กแซลม่อน
สเต๊กไก่โอกะจู๋ และอีกหลายเมนูเลยค่ะ แต่ที่แนะนำและห้ามพลาดคือ เมนูสเต๊กสะพานโค้ง
จะเป็นสเต๊กซี่โครงหมูหมักซอสมาแบบชุ่มฉ่ำสุดๆ จานเด็ดของที่ร้านเลยค่ะ หมักเครื่องมา
แบบเข้าเนื้อสุดๆ มีไซส์ S กับ L ให้เลือกด้วยค่ะ ทานคู่กับเครื่องเคียงเป็นผักสลัดกองโต
และเฟรนฟรายด์กรอบๆ 

นอกจากนี้ยังมีเมนูอาหารไทยและอาหารจานเดียวอีกด้วยค่ะ เช่น ข้าวคะน้าออแกนิคเบค่อน
ข้าวอบพริกไทยดำ ข้าวผัดเห็ดซอสญี่ปุ่น ข้าวผัดผักรวมจากสวน ข้าวผัดขึ้นฉ่าย หรือจะเป็น
พวกยำต่างๆเช่น ยำทูน่าตะไคร้อ่อน ยำผลไม้ ยำหมูย่าง ยำเห็ดสามอย่าง แหนมปีกไก่ทอด

สำหรับเครื่องดื่มก็มีเยอะมากค่ะตั้งแต่กาแฟออแกนิคไปจนถึงสมูตตี้ผลไม้ต่างๆ มีหลายอย่าง
เลยค่ะ สดชื่นๆ หรือจะเป็นพวกอิตาเลี่ยนโซดาก็มีค่ะ ซ่าๆ สดชื่นๆ เพื่อสุขภาพอีกด้วยค่ะ

ในเรื่องของรสชาติอาหาร เราชอบเลยค่ะ อาหารรสชาติดีทุกอย่างเลยค่ะ โดยเฉพาะสเต๊ก
สะพานโค้ง เราสั่งเป็นไซส์เล็กไป แต่มันใหญ่มว๊ากกก รสชาติเข้มข้นสุดๆเลยค่ะ และอีก
อย่างที่แนะนำเลยค่ะ จะเป็นเมนูสลัดผลไม้ เป็นผลไม้สดๆหลายอย่างเลยค่ะ เสริฟมาใน
ลูกเมล่อนผ่าครึ่ง น้ำสลัดอร่อย ผลไม้สดชื่นมากๆค่ะ ร้านนี้บริการดีด้วยค่ะ คนเยอะมาก
แต่ก็ยังบริการทั่วถึงเลยค่ะ พนักงานเยอะดีค่ะ ราคาก็ไม่แพงมากด้วยค่ะ ถ้าเทียบกับรสชาติ
และปริมาณถือว่าคุ้มค่าสุดๆเลยค่ะ 